HEALTH MINISTER IN MIZORAM STATE HEALTH CARE SOCIETY OFFICE THAR A HAWNG,"897/2024-2025 Aizawl, 21.06.2024: Mizoram State Health Care Society (MSHCS) Office, Dinthar ami chu Mizoram Health System Strengthening Project (MHSSP) kaltlanga thawm that a ni a. Health & Family Welfare Minister Pi Lalrinpuii chuan a hawng a ni. Health Minister chuan Mizoram State Health Care Society in Office thar tha tak an nei chu lawmawm a tih thu sawii, a hlawhtlin theihna atana thawktu zawng zawng chungah lawmthu a sawi a. World Bank lama Health Department thawhpui lo kalte chungah lawmthu sawi bawkin, hmalak hona hrang hrangah theihtawp mipui tan an chhuah thin avangin lawmthu a sawi a ni. Office Building hawnna inkhawm hi Dr. Biakthansangi, CEO, MSHCS chuan a kaihruai a. Pi Elina Pradhan, Sr. Health Specialist, World Bank chuan thu saiw bawkin, Mizoram sawrkarin mipuite hriselna leh inenkawlna tihhmasawn kawngah thahnem a ngai tak zet tiah a hmuh thu a sawi a ni. Inkhawm hi Dr. Eric Zomawia, Project Director, MHSSP chuan lawmthu sawiin a khar a ni. Vawiin building hawn tak hi a project hmingah chuan “Repair and Renovation of Mizoram State Health Care Society Office” vuah niin, contractor pahnih (Brilliant Consultancy leh M/s Lalhruaitluanga) in an thawk a. Contract Agreement zat chu Rs. 105.2 lakhs a ni a. February ni 15, 2023 khan thawh tan niin April ni 28, 2024 khan an zo a ni. Office hi chhawng hnih niin, a chung (kawng an) ah CEO Room, Program Manager, Office Staff Room leh reception area a awm a. A chhawng hnuai zawkah Deputy CEO Room bakah Officer hrang hrang thutna te, establishment section, store room leh conference room te a awm a ni. Attachment Loading attachment...",Dated: 21 st Jun 24 4:04 PM,https://dipr.mizoram.gov.in/post/health-minister-in-mizoram-state-health-care-society-office-thar-a-hawng